Καρλ-Άντονι Τάουνς

Καριέρα στο λύκειο

Ως πρωτοετής στο St.Joseph High School, ο Τάουνς οδήγησε την ομάδα στην κατάκτηση του πρωταθλήματος της πολιτείας το 2012, κατακτώντας έτσι και την κορυφή στη λίστα του ESPN με τους καλύτερους 25 παίκτες λυκείου σε όλη την Αμερική. Ο Τάουνς οδηγήσε την ομάδα του στην κατάκτηση του πρωταθλήματος της πολιτείας και το 2013 και 2014.Ο Τάουνς επιλέχθηκε στην ηλικία των 16 ετών να παίξει στη Εθνική Ομάδα Δομινικανής Δημοκρατίας. Ο Τάουνς μπορούσε να εκπροσωπήσει τη Δομινικανή Δημοκρατία, καθώς η μητέρα του κατάγεται από τη Δομινικανή Δημοκρατία. Κατά τη διάρκεια των πρωταθλημάτων το 2011 και το 2012, ο Τζον Καλιπάρι, προπονητής στο University of Kentucky και πρώην προπονητής στο ΝΒΑ , προπόνησε την εθνική ομάδα, η οποία τερμάτισε τρίτη το 2011 στο Αμερικανικό Πρωτάθλημα Ανδρών FIBA και τέταρτη στο προολυμπιακό τουρνουά του 2012, χάνοντας έτσι για μια θέση τη συμμετοχή στους Ολυμπιακούς Αγώνες του 2012.
Τον Δεκέμβριο του 2012, ο Τάουνς ανακοίνωσε ότι θα παίξει στην αντρική ομάδα καλαθοσφαίρισης των Kentucky Wildcats, η οποία προπονούταν από τον Τζον Καλιπάρι, ο οποίος τον είχε προπονήσει κατά τη διάρκεια της θητείας του στην Εθνική Ομάδα της Δομινικανής Δημοκρατίας. 
Στις 6 Ιανουαρίου του 2013, ο Τάουνς σημείωσε quadruple-double με 16 πόντους, 17 ριμπάουντ, 11 τάπες και 11 ασίστ. Σημείωσε και δεύτερο quadruple-double στις 5 Ιανουαρίου του 2014 με 20 πόντους, 14 ριμπάουντ, 12 τάπες και 10 ασίστ. Ο Τάουνς είχε μέσο όρο 20.9 πόντους, 13.4 ριμπάουντ και 6.2 τάπες ανά παιχνίδι την τελευταία του χρονιά στο high school.

Κολεγιακή καριέρα

Σαν πρωτοετής στο Kentucky University, στο Κεντάκι, o Τάουνς είχε μέσο όρο 10.3 πόντους και 6.7 ριμπάουντ σε 21.1 λεπτά συμμετοχής ανά παιχνίδι. Ο Τάουνς χαρακτηριζόταν ευρέως ως η κορυφαία επιλογή στο 2015 NBA Draft. Σπούδασε κινησιολογία κατά τη διάρκεια της μονοετούς φοίτησής του στο Kentucky και ελπίζει πως θα γίνει γιατρός όταν εγκαταλείψει το μπάσκετ. Παρ'όλo που άφησε το πανεπιστήμιο για το NBA, παρακολουθεί μαθήματα μέσω διαδικτύου και ελπίζει να πάρει το πτυχίο του. 
Στις 9 Απριλίου του 2015, ο Τάουνς και οι συμπαίχτες του στο Kentucky (Άντριου Χάρισον, Άαρον Χάρισον, Ντακάρι Τζόνσον, Ντέβιν Μπούκερ, Τρέι Λάιλς και Γουίλι Κόλεϊ-Στάιν), δήλωσαν συμμετοχή στο 2015 NBA Draft.

Επαγγελματική καριέρα

Μινεσότα Τίμπεργουλβς (2015- σήμερα)
Κατά τη διάρκεια της σεζόν 2014-2015, ο Τάουνς συχνά θεωρούταν κατώτερη επιλογή στο ντραφτ από τον Τζαλίλ Όκαφορ, σέντερ ο οποίος έπαιζε για το πανεπιστήμιο του Duke. Παρ'όλα αυτά, λόγω των πολύ καλών εμφανίσεών του στο πρωτάθλημα NCAA και της ομόφωνης άποψης ότι ο Τάουνς υπερείχε του Όκαφορ όσον αφορά την άμυνα, ενώ είχε την προοπτική να γίνει και επιθετικά καλύτερος, ο Τάουνς επικράτησε του Όκαφορ στις περισσότερες προβλέψεις για το ντραφτ. Στις 25 Ιουνίου του 2015, ο Τάουνς επιλέχθηκε από τους Μινεσότα Τίμπεργουλβς στη πρώτη θέση του 2015 NBA Draft. Στις 7 Ιουλίου του 2015 ο Τάουνς υπέγραψε συμβόλαιο με τους Τίμπεργουλβς και αγωνίστηκε με την ομάδα στο 2015 NBA Summer League στο Λας Βέγκας, όπου σε πέντε παιχνίδια είχε μέσο όρο 12.8 πόντους και 7.2 ριμπάουντ ανά παιχνίδι. Έκανε το ντεμπούτο του με τους Τίμπεργουλβς στο πρώτο ματς της σεζόν ενάντια στους Λος Άντζελες Λέικερς στις 28 Οκτωβρίου, σημειώνοντας 14 πόντους και 12 ριμπάουντ ως αρχικός νικώντας εν τέλει με 112-111. Στο επόμενο ματς στις 30 Οκτωβρίου ενάντια στους Ντένβερ Νάγκετς, σημείωσε 28 πόντους και 14 ριμπάουντ και έτσι οδήγησε τους Τίμπεργουλβς στο πρώτο σερί 2-0 στην ιστορία της ομάδας στην έναρξη της σεζόν παίζοντας παιχνίδια εκτός έδρας. Στα πρώτα του 13 παιχνίδια της σεζόν, ο Τάουνς είχε μέσο όρο 16.0 πόντους και 10.4 ριμπάουντ ανά παιχνίδι. Ωστόσο, οι αριθμοί του έπεσαν σε 8.4 πόντους και 6.0 ριμπάουντ στα επόμενα πέντε παιχνίδια. Στις 3 Δεκεμβρίου, ονομάστηκε καλύτερος Rookie του μήνα της Δυτικής Περιφέρειας για το Νοέμβριο, όντας έτσι ο έβδομος παίκτης στην ιστορία των Τίμπεργουλβς, που λαμβάνει παρόμοια διάκριση.
Στις 5 Δεκεμβρίου, ο Τάουνς αποκρίθηκε στη προσωρινή σειρά κακών εμφανίσεων με την καλύτερή του εμφάνιση από τις 30 Οκτωβρίου, έχοντας 27 πόντους και 12 ριμπάουντ χάνοντας από τους Πόρτλαντ Τρέιλ Μπλέιζερς. Δύο παιχνίδια αργότερα σημείωσε 26 πόντους και 14 ριμπάουντ σε μια νίκη με 123-122 στην παράταση ενάντια στους Λος Άντζελες Λέικερς. Στις 20 Ιανουαρίου του 2016, έκανε το καλύτερο παιχνίδι του στη σεζόν, έχοντας 27 πόντους, 17 ριμπάουντ (προσωπικό ρεκόρ) και 6 τάπες χάνοντας με 106-94 από τους Ντάλας Μάβερικς. Στις 29 Ιανουαρίου σκόραρε 32 πόντους και μάζεψε 12 ριμπάουντ σε μια ήττα από τους Γιούτα Τζαζ, όντας έτσι ο νεότερος παίκτης με 30 πόντους και 10 ριμπάουντ σε ένα παιχνίδι από το 2008, όταν ο Κέβιν Ντουράντ πραγματοποιήσε μια παρόμοια εμφάνιση.Στις  2 Φεβρουαρίου ονομάστηκε καλύτερος Rookie του μήνα της Δυτικής Περιφέρειας για τον Ιανουάριο. Αυτός και ο Κρίσταπς Πορζίνγκις, παίχτης που έπαιζε στην Ανατολική Περιφέρεια για χάρη των Νιου Γιορκ Νικς, βραβεύτηκαν και τους τρεις πρώτους μήνες της σεζόν με το βραβείο του καλύτερου Rookie του μήνα.